Hon Nové pole

Hon Nové pole je súbor štvorice melioračných kanálov medzi obcami Jakubov a Kostolište na Záhorí.

Hon Nové pole A 

Hon Nové pole A je najdlhší zo štvorice kanálov na Novom poli. Je to občasný vodný tok IV. rádu na Záhorí, v okrese Malacky, medzi obcami Jakubov a Kostolište, v katastrálnom území obce Jakubov. Dosahuje dĺžku 1,275 km, zberá vodu z plochy 0,501 km² a jeho povodie sa rozkladá na ploche 2,738 km². Vzniká uprostred oblasti Nové pole () približne 380 metrov od cesty II. triedy E 503, nadmorskej výške  a ústi do Maliny vo výške

Opis toku
Jeho koryto počína uprostred veľkého poľa, ktoré sa nazýva Nové pole medzi obcami Jakubov a Kostolište v nadmorskej výške  Od vzniku pokračuje 90 metrov na východ, potom sa v pravom uhle stočí na juh. Týmto smerom tečie 620 metrov, stále iba v poli. Na tomto úseku doňho ústi kanál Hon Nové pole C. Potom sa stočí na západ (tiež 90°) a takto pokračuje 260 metrov. Tu priberá vody kanála Hon Nové pole B. Potom pokračuje ešte kúsok na západ a stáča sa opäť kolmo na juh. V tomto zhybe sem zaúsťuje Hon Nové pole D. Dno bolo doposiaľ nevydláždené, bahnové. Na juh pokračuje taktiež 260 metrov, kde rastie veľa záružlia močiarneho a vŕby rakyty a následne, sprava, v nadmorskej výške  ústi do Maliny. Tu je dno už vydláždené. Na toku je celkovo štyri krát premostený, raz z toho na hrádzi Maliny. Okolo kanála po celej dĺžke rastú stromy, kry a tráva, predovšetkým divo rastúce slivky, topole, jelše a černice.

História a výstavba kanála 
Kanál, ako aj ostatné kanály Hon Nové pole, bol vystavaný v priebehu prvej etapy melioračných prác pri obci Jakubov v roku 1960. Finančný náklad tohto diela bol 371 186 Kčs.

Význam 
Vystavali ho kvôli odvodneniu zamokrenej pôdy, aby sa dalo na nej pestovať, t.j. aby sa mohla začať poľnohospodársky využívať. Je zaradený do sústavy Natura 2000 s výskytom rôznych druhov vtáctva. V jeho koryte sídlia aj rôzne bezstavovce (napr. čmeľ zemný) a väčšia zver ako svine divé a srny lesné.

Hon Nové pole B 

Hon Nové pole B je jeden zo štvorice melioračných kanálov na Novom poli, medzi obcami Jakubov a Kostolište, na Záhorí, v okrese Malacky, v katastrálnom území Jakubova. Je to taktiež občasný vodný tok, V. rádu, s dĺžkou 0,482 km, plochou povodia 0,891 km² a plochou odtokových oblastí 0,355 km². Jeho koryto počína v srdci oblasti Nové pole () 540 metrov od cesty II. triedy Záhorská Ves - Malacky, vo výške  a vlieva sa do Honu Nové pole A, v nadmorskej výške

Opis toku 
Jeho koryto vzniká v srdci oblasti Nové pole, v nadmorskej výške , 105 metrov od toku kanála Hon Nové pole A, s ktorým tečie svojich prvých 195 metrov rovnobežne, smerom na juh. Potom sa prudko, v pravom uhle stočí na západ, kde je ešte pred zhybom premostený. Na západ pokračuje 80 metrov, tiež rovnobežne so spomínaným kanálom. Na tomto úseku sa križuje s elektrickým vedením vysokého napätia. Napokon sa stočí na juhozápad, pokračuje 210 metrov a tu sa v nadmorskej výške , neďaleko poľovníckeho posedu vlieva sprava do kanála Hon Nové pole A. Dno je nedláždené, bahnové, široké 1 meter. Okolo toku aj priamo v ňom rastú stromy a kry, ako topole, slivky, vŕby, tŕstie a záružlie.

História a výstavba kanála 
Táto vodná stavba, ako aj ostatné v oblasti bola vystavaná v priebehu prvej etapy melioračných prác pri obci Jakubov v roku 1960. Finančný náklad tejto stavby predstavoval 102 285 Kčs.

Význam 
Vystavali ho Jakubovčania, podobne ako aj iné kanály v okolí, kvôli odvodneniu premočenej pôdy, ktorú následne začali obrábať a poľnohospodársky využívať. Dnes sa v povodí kanála pestuje najmä repka olejná a ďatelina. V jeho koryte sa vyskytuje bohatá diverzita rastlín (zlatobyľ, záružlie, topoľ, ...) a živočíchov (cifruša, čmeľ, srny, ...).

Hon Nové pole C 

Hon Nové pole C činí najkratší kanál so súboru štyroch kanálov na Novom poli. Ide o občasný vodný tok V. rádu na Záhorí, v okrese Malacky, medzi obcami Jakubov, Kostolište a mestom Malacky, v jakubovskom katastri. Má dĺžku 0,191 km, plochu povodia 0,149 km² a plocha jeho odtokových oblastí predstavuje 0,075 km². Vzniká v oblasti Pod uhliskami () , v nadmorskej výške  a do Honu Nové pole A sa vlieva, uprostred veľkého pola vo výške

Opis toku 
Tok počína výtokom z močaristého jazierka, 420 metrov od koryta rieky Maliny, v nadmorskej výške , neďaleko oblasti Pod uhliskami, v prehustenom poraste listnatých stromov, pálok a tŕstia. Počas celej svojej dĺžky tok pokračuje východným smerom, stále v hustom poraste, ale už iba tŕstia a trávy, v nedláždenom, bahnovom koryte, širokom 1 meter a následne sa, vo výške  vlieva do kanála Hon Nové pole A, ako jeho ľavostranný prítok. Koryto kanála nie je premostené ani raz.

História a výstavba kanála 
Odvodňovací, vodný kanál bol vybudovaný v priebehu výstavby kanálov na Novom poli, v prvej etape melioračných prác pri obci Jakubov, v roku 1960, s finančným nákladom 88 203 Kčs.

Význam 
Kanál bol vystavaný za účelom odvodnenia močiaru a premočenej pôdy, aby sa dnes dala poľnohospodársky využívať. Jeho povodie je prevažne zalesnené, borovicou na priemyselné spracovanie a na ornej pôde sa v tomto povodí pestuje repka olejná, pšenica a slnečnice. Koryto toku, keďže je blízko lesa a vody prekypuje druhovou rozmanitosťou predovšetkým živočíchov (svine divé, srnky, čmele, žaby, myšiaky...) ale aj rastlín, ako pálka širokolistá, zlatobyľ, trsť obyčajná a ďalšie.

Hon Nové pole D 

Hon Nové pole D je odvodňovací melioračný kanál, občasný vodný tok V. rádu na Záhorí, v okrese Malacky, neďaleko obce Jakubov. Patrí do súboru štyroch melioračných kanálov na Novom poli. Dĺžka jeho toku predstavuje 0,285 km, plocha povodia zahŕňa 0,736 km² a do odtokových oblastí spadá 0,238 km². Koryto toku vzniká uprostred medze, v oblasti Malé pole (), v nadmorskej výške  a ústi do kanála Hon Nové pole A, vo výške

Opis toku 
Jeho tok vzniká uprostred veľkej, 750 metrov dlhej medze, v hustom poraste topoľov a krov bazy čiernej, v nadmorskej výške , v srdci oblasti Malé pole (časť lokality Nové pole). Pokračuje západným smerom, uprostred ornej pôdy, v koryte rastie tráva a tŕstie. Potom preteká okolo malej skupinky stromov, a zase, keď sa zo stromov vynorí, tečie pomedzi tŕstie a trávu. Na tomto mieste je tok premostený mostom so sprašným povrchom. Pokračuje ďalej na západ, v koryte sa sem-tam objaví ker vŕby rakyty a pribudne aj záružlie. Následne, vo výške  ústi do Honu Nové pole A, sprava.

História a výstavba kanála 
Hon Nové pole D vystavali, ako ekonomicky výhodnú stavbu v priebehu prvej etapy melioračných prác pri obci Jakubov, v roku 1960. Jeho finančný náklad činil 76 817 Kčs.

Význam 
Nadmerné premočenie pôdy a stúpajúci dopyt po poľnohospodárskych výrobkov bol príčinou vystavania odvodňovacieho toku. Kanál odvodnil rozsiahlu časť medze a mokrej pôdy, ktorá sa následne mohla rozorať a začať plnohodnotne poľnohospodársky využívať. Ako aj pri iných kanáloch, aj tu platí, že tu je nepomerne väčšia druhová diverzita ako v okolí (t.j. na ornej pôde). Zástupcovia rastlín a drevín sú: záružlie močiarne, vŕba rakyta, pálka širokolistá,... a zástupcovia živočíchov: jašterice, bažanty, jarabice a iné.

Použitá literatúra 
 ŠIMEK, Ján. Jakubov : od minulosti k dnešku. Jakubov   Obec Jakubov, 2012. 303 s. ISBN 978-80-971174-6-7.
 GEO portál, archív ZBGIS
 GEO portál, názvy kanálov
 Natura 2000, zoznam CHVÚ
 Katastrálny portál 

Povodie Moravy
Jakubov
Kostolište
Záhorie
Umelé vodné toky na Slovensku
Vodné toky v okrese Malacky